|  |
| --- |
| Lapis Satri canus  Vuonna 1977 löydettiin Satricumin kaupungin Mater Matutan temppelin perustuksista uudelleen käytettynä kivenlohkare, joka oli aikaisemmin toiminut veistoksen tai muun muistomerkin jalustajana. Sen tekstinä oli seuraava piirtokirjoitus:  […] IEI STETERAI POPLIOSIO VALESIOSIO SVODALES MAMARTEI >> Publius Valeriuksen kumppanit pystyttivät Marsille >>  Piirtokirjoituksen alusta puuttuu pystytetyn uhrilahjan laatua ilmaiseva käsite.  C:\Program Files (x86)\Microsoft Office\MEDIA\OFFICE12\Lines\BD21332_.gif  On houkuttelevaa ajatella, että kyseessä olisi juuri Publius Valerius Publicola. Tämä onkin mahdollista, koska tiedetään 500-40-lukujen vaihteessa vielä olleen yksityisiä ja eri klaanien hallitsema sotaisia ryhmittymiä, jotka toimivat Rooman ympäristössä.  C:\Program Files (x86)\Microsoft Office\MEDIA\OFFICE12\Lines\BD21332_.gif  Piirtokirjoituksen kieli on herättänyt paljon keskustelua. Sitä on pidetty arkaaisena latinana (genetiivit **Poplisio** ja **Valesiosio** pro Publii ja Valerii ja Mars –nimen kahdennettu versio **Mamars**) tai sabiinilaismurteena. Viime aikoina samoissa kielellisessä ilmiöissä on nähty faliskilaismurteen piirtein. |

|  |
| --- |
| **Lucretian, Lucius Junius Brutuksen ja Publius Valerius Publicolan jälkimaine**  Vaikka Lucretian kohtaloa pidettiin Tarquiniuksen karkotuksen välittömänä syynä, kuninkuuden loppu ja siirtyminen tasavaltaan vuonna 509 eKr. liittyy laajempaan kansainväliseen yhteyteen, sillä ateenalaiset olivat karkottaneet tyranninsa vuotta aikaisemmin.  C:\Program Files (x86)\Microsoft Office\MEDIA\OFFICE12\Lines\BD21332_.gif  Rooman naiset pitivät Lucretiaa ihanteenaan ja viettivät hänen kohtaloaan ajatellen Lucius Junius Brutuksen ja Valerius Publicolan kuoleman jälkeen vuoden suruajan. Brutusta on sellaisenaan tuskin koskaan ollut olemassa, sillä ikänsä puolesta hän ei voi sovi legendan vaiheisiin. Tarquinius Superbuksen 25 vuotta kestäneen hallituskauden alussa hän oli vasta poikanen mutta hallituskauden päätyessä jo kahden varttuneen nuorukaisen isä. Sitä paitsi Festuksen mukaan >> brutus >> ei Vanhassa latinassa merkinnytkään >> typerä >> vaan suunnilleen samaa kuin myöhempi >> gravis >> eli arvokas >>, kunnianarvoinen >> (niin kuin **kreikan bárys)**.  C:\Program Files (x86)\Microsoft Office\MEDIA\OFFICE12\Lines\BD21332_.gif  Brutuksen taru lienee ollut 300-luvun lopun eKr. plebeijikonsulien Decimus Junius Scaevan (Vasenkätinen, Kömpelö) ja Gaius Junius Bubulcuksen (Härkäpaimen) perheiden yritys nostaa suvun profiilia yhdistämällä heidän **>> halvoiksi >>** koetut liikanimensä Brutuksen maineikkaaseen traditioon. |

C:\Program Files (x86)\Microsoft Office\MEDIA\OFFICE12\Lines\BD21332_.gif

|  |
| --- |
| MYYTIN MYÖHEMPI KÄYTTÖ   * Lucretia sai uudelleen mainetta 1500-luvun alussa, kun pahamaineinen paavi Aleksanteri VI Borgia antoi hänen nimensä tyttärelleen ennakoidakseen tämän tulevaa hyveellisyyttä * Lucas Cranach Vanhempi, jolla oli suhteita sekä varhaisiin saksalaisiin humanisteihin että Reformaation johtomiehiin Melanchtoniin ja Lutheriin, teki lukuisia Lucretia-maalauksia, joista yksi on Helsingissä Ulkomaisen taiteen museossa. * Shakespeare kirjoitti laajan kertovan runoelman Lucretian raiskaus, missä Brutus on päähenkiöiden joukossa. Brutus oli myös valistusajan ja uusklassismin sankareita. Poliittisesti merkittävä oli Jaques-Louis Davidin maalaus Liktorit tuovat Brutukselle hänen poikiensa ruumiit Ranskan vallankumouksen ajalta vuodelta 1789 * Amerikan Yhdysvaltain perustajaisillä oli hyvä yleissivistys, ja he ymmärsivät antiikin poliittisen historian kasvattavan merkityksen. Niinpä julkaistessaan 85:n kirjoitelman kokoelman Yhdysvaltain uuden perustuslain tueksi (1787-1788) Alexander Hamilton, James Madison ja John Jay käyttivät Publius Valerius Publicolan kunniaksi salanimeä >> Publius >>. Myös Rooman vuoden 1849 epäonnisen tasavaltahankkeen kannattajat vannoivat Brutuksen nimeen. Myöhäisempiä todisteita Lucretian tarun säilymisestä on Benjamin Brittenin ooppera The Rape of Lucretia vuodelta 1946. |

C:\Program Files (x86)\Microsoft Office\MEDIA\OFFICE12\Lines\BD21332_.gif

HORATIUS COCLES

Kun Silva Arsian taisteluun päättynyt hanke ei ollut tuottanut odotettuja tuloksia, Tarquinius Superbus haki apua Clusiumin voimakkaalta kuninkaalta Lars Porsennalta.

C:\Program Files (x86)\Microsoft Office\MEDIA\OFFICE12\Lines\BD21332_.gif

Porsenna lupasikin tukensa, saapui joukkoineen Janiculumille Tiberin vastarannalle ja vaati roomalaisia palauttamaan Tarquinius Superbuksen valtaistuimelle tai ainakin luovuttamaan hänen suuren omaisuutensa. Roomalaiset kieltäytyivät ja julistivat, etteivät he koskaan hyväksyisi Tarquiniuksen paluuta. Porsenna päätti silloin hyökätä kaupunkiin ainoan Tiberin yli johtavan sillan, Pons Subliciuksen, kautta. Sillalla oli kuitenkin vastassa yksi mies, kuningasajan sotasankari Marcus Horatiuksen jälkeläinen Horatius Cocles (Yksisilmäinen), joka asettui torjumaan hyökkääjiä ja käski muita sotilaita purkamaan siltaa takanaan. Vaikka hän haavoittui, hän onnistui pidättelemään vihollista niin kauan että silta saatiin riittävän pitkältä matkalta puretuksi, heittäytyi sitten kaikissa varusteissaan jokeen ja menehtyi sinne.

C:\Program Files (x86)\Microsoft Office\MEDIA\OFFICE12\Lines\BD21332_.gif

Polybios kertoi tämän tarinan yhtenä niistä esikuvista, joilla roomalaiset opettivat nuoria miehiään uhrautumaan tarvittaessa valtion hyväksi. Myöhemmissä taruversioissa Horatius Coclesista tehtiin siltaa valvomaan asetettu upseeri, ja hänen sanottiin saaneen avukseen kaksi muuta ylhäisöön kuulunutta upseeria, Spurtius Lartiuksen ja Titus Herminiuksen, jotka esiintyvät myöhempien konsulien luettelossa. Tämän version mukaan kaikki kolme selviytyivät tehtävästään hengissä, ja Horatius palkittiin rohkeudestaan lahjoittamalla hänelle niin paljon maata kuin päivässä kykeni kyntämään ja pystyttämällä hänelle myöhemmin pronssipatsas Comitiumiin Vulcanuksen alttarin äärelle.

C:\Program Files (x86)\Microsoft Office\MEDIA\OFFICE12\Lines\BD21332_.gif

|  |
| --- |
| **Horatius Coclesin jälkimaine**  Tästä legedasta tuli varsinkin 1800-luvulla hyvin suosittu. Jo Napoleon kutsui erästä kenraaliaan nimellä >> Tyrolin Horatius Cocles >>. Lordi Thomas Babington Macaulay kirjoitti tarun pohjalta 1200 säettä käsittävän runoelman **Horatius**, joka julkaistiin vuonna 1842 ja jota muun muassa Winston Churchill mielellään siteerasi opeteltuaan sen ulkoa jo opiskeluaikanaan. Churchillin erityisesti ihailemat säkeet olivat Horatiuksen puheenvuorosta:  **>> To every man upon this earth**  **Death cometh soon or late.**  **And how can man die better**  **Than facing fearful odds**  **For the ashes of his fathers,**  **And the temples of his Gods? >>**  **Joka miehelle päällä maan**  **Tulee kuolema aikanaan.**  **Tokko paremmin kuolla mies voisikaan**  **Kuin käymällä myös vastoin onneaan**  **Isäini muistoa, pyhyyttä puolustamaan.**  Myös Johan Ludvig Runeberg käytti hyväkseen samaa teemaa runossaan Sven Dufvasta vuodelta 1848. Runeberg kiinnitti huomiota siihen, että Horatius Cocles oli >> silmäpuoli >>, ja siksi Sven Dufvan muulla tavalla vajavaiseksi. Lienee mahdotonta ajatella, että Runeberg olisi mitenkään voinut saada luettavakseen Macaulayn runoelmaa. |

C:\Program Files (x86)\Microsoft Office\MEDIA\OFFICE12\Lines\BD21332_.gif

MUCIUS SCAEVOLA

Legendan mukaan Porsenna jatkoi Rooman piirittämistä, ja kansalaiset etsivät keinoja karkottaakseen hänet joukkoineen seudulta. Ylhäinen roomalainen nuorukainen Gaius Mucius tekeytyi senaatin luvalla sotilaskarkuriksi ja tunkeutui tikarilla aseistettuna etruskileiriin surmatakseen kuninkaan. Kerrotaan, että sotaleirissä sattui olemaan palkkapäivä, ja Porsenna[[1]](#footnote-1) istui korokkeella ja seurasi kun hänen sihteerinsä jakoi palkkapusseja tungeksivien sotilaiden keskellä. Koska sekä kuningas että sihteeri olivat yksinkertaisiin asuihin tottuneen roomalaisen nuorukaisen silmissä yhtä komeasti pukeutuneita, hän erehtyi, surmasi vahingossa sihteerin ja joutui kiinni. Hänet vietiin kuninkaan eteen, missä hän kertoi olevansa Rooman kansalainen ja yhtä määrätietoinen puolustamaan isänmaataan kuin kaikki muutkin. Kun kuningas uhkasi pakottaa hänet kertomaan lisää, hän pani oikean kätensä hiilipannuun ja antoi sen kärventyä mustaksi osoittamatta merkkiäkään kivusta. Kuningas ihaili hänen kestävyyttään ja päästi hänet palaamaan kotiin. Kiitokseksi tästä jalomielisyydestä Mucius kertoi Porsennalle olevansa yksi kolmestasadasta nuorukaisesta, jotka yhtä päättäväisesti olivat vannoneet surmaavansa kuninkaan. Legendan mukaan Porsenna säikähti ja alkoi heti valmistella vetäytymistä Clusiumiin. Mucius palasi Roomaan, sai sankarin vastaanoton ja alkoi käyttää nimeä Scaevola ( >> Vasenkätinen >> ) kunniannimenä, vaikka oikean käden menettämistä pidettiin yleensä merkkinä petollisuudesta ja väärästä valasta. Hän sai myös kansalta palkinnoksi hyvää viljelysmaata Tiberin länsirannalta (Mucia prata).

C:\Program Files (x86)\Microsoft Office\MEDIA\OFFICE12\Lines\BD21332_.gif

|  |
| --- |
| **Totuus Porsennasta ja Muciuksesta**  Tästä legendasta tuli >> virallista >> roomalaista historiankirjoitusta, jonka mukaan Porsenna siis vetäytyi ja jätti Rooman rauhaan. Kuninkaan ja Rooman välillä solmitusta rauhansopimuksesta käy kuitenkin ilmi, että Rooma kärsi perusteellisen tappion, mikä aiheutti sille suuria vaikeuksia. Tacitus myöntääkin, että Porsenna valtasi Rooman, ja arkeologisia jälkiäkin valloituksesta on löydetty. Tarquiniusten palauttamista valtaistuimelle rauhansopimuksessa ei kuitenkaan vaadittu. Sen sijaan roomalaiset joutuivat antamaan Porsennalle norsunluisen valtaistuimen, valtikan, kultaisen seppeleen ja triumfaattorien[[2]](#footnote-2) käyttämän purppuraisen kultakoristeisen **toga pictan.**Tämä tarkoitti Porsennan ylivallan tunnustamista. He eivät myöskään saaneet käyttää rautaa mihinkään muuhun kuin välttämättömiin maataloustyökaluihin, joutuivat luopumaan joistakin Vejiltä valtaamistaan alueista Tiberin suistoalueella ja luovuttamaan kaksikymmentä panttivankia.  C:\Program Files (x86)\Microsoft Office\MEDIA\OFFICE12\Lines\BD21332_.gif  Dionysios Halikarnassoslainen kertoo, että Mucius Scaevolan alkuperäinen nimi oli Gaius Mucius Cordus. Nimi saattaa viitata siihen, että legendan mallina oli pidetty Ateenan viimeistä legendaarista kuningasta Kodrosta, joka doorilaishyökkäyksen aikana 1000-luvun lopulla eKr. oli saanut kuulla Delfoin oraakkelilta, että vihollinen kärsisi tappion, jos Ateenan kuningasta loukattaisiin. Hän pukeutui vaatimattoman talonpojan asuun, ärsytti doorilaisen sotilaan käymään kimppuunsa ja sai surmansa . Näin Ateena säilytti itsenäisyytensä, ja Kodroksen pojasta tuli kaupungin ensimmäinen arkontti.[[3]](#footnote-3)  C:\Program Files (x86)\Microsoft Office\MEDIA\OFFICE12\Lines\BD21332_.gif  Mucius-suvussa ei etunimi Gaius ollut käytössä ennen kuin Liviuksen ja Dionysios Halikarnassoslaisen kertomukset sankarityöstä tulivat tunnetuiksi. Tasavallan loppuaikojen plebeijiaatelistoon kuuluneilla Mucius Scaevola-nimisillä juristeilla oli etunimenä Quintus tai Publius. Muciukseet alkoivat käyttää cognomenia Scaevola samasta syystä kuin Juniukset olivat sata vuotta aikaisemmin omaksuneet nimen Brutus. |

C:\Program Files (x86)\Microsoft Office\MEDIA\OFFICE12\Lines\BD21332_.gif

|  |
| --- |
| MYYTIN MYÖHEMPI KÄYTTÖ   * Jumalaisessa näytelmässään Dante ylisti Mucius Scaevolan sankaruutta, ja muun muassa renessanssitaiteilija Polidoro da Caravaggio ja napolinainen barokkitaiteilija Bernardo Cavallino ikuistivat maalauksissaan hänen sankaritekonsa. |

C:\Program Files (x86)\Microsoft Office\MEDIA\OFFICE12\Lines\BD21332_.gif

CLOELIAN UROTEKO

Porsennan saamien panttivankien joukossa oli merkkihenkilöiden poikia ja tyttäriä, kuten konsuli Valeriuksen tytär Valeria, jonka turvallisuudesta Porsenna meni henkilökohtaisesti takuuseen, ja toisen ylhäisen patriisisuvun tytär Cloelia.

C:\Program Files (x86)\Microsoft Office\MEDIA\OFFICE12\Lines\BD21332_.gif

Cloelia oli muiden neitojen kanssa peseytymässä Tiberin rannalla, ja vartiomiehet olivat häveliäisyyssyistä siirtyneet syrjemmälle. Neito tajusi pakomahdollisuuden koittaneen ja ui yli joen mukanaan muitakin neitoja, erään taruversion mukaan varastamansa hevosen selässä. Kun hän tuli perille ja saatettiin roomalaisten leiriin, hänet otettiin ihastuneena vastaan. Konsuli Valerius Publicola oli kuitenkin huolestunut, koska hän tajusi, että Porsenna voisi pitää panttivanki Cloelian pakoa rauhansopimuksen rikkomisena ja voisi aloittaa sotatoimet uudelleen. Niinpä tunnollinen konsuli lähetti karkulaisen takaisin etruskien leiriin.

C:\Program Files (x86)\Microsoft Office\MEDIA\OFFICE12\Lines\BD21332_.gif

Kuningas ihmetteli nuoren naisen aloitekykyä ja konsulin tunnollisuutta, vapautti Cloelian panttivankeudeudesta ja lupasi hänen ottaa mukaansa puolet muista panttivangeista. Cloelia valitsi mukaansa nuorimmat pojat, koska katsoi näiden olevan sotaleirissä kaikkein suurimmassa vaarassa. Kansalaisten kerrotaan myöhemmin palkinneen Cloelian pystyttämällä hänelle ratsastajapatsaan Via Sacran yläosan varrelle.[[4]](#footnote-4)

C:\Program Files (x86)\Microsoft Office\MEDIA\OFFICE12\Lines\BD21332_.gif

Cloelia-tarun motiivina lienee ollut pyrkimys osoittaa, että myös Rooman naiset pystyivät samanlaisiin urotekoihin kuin Horatius Cocles tai Muclius Scaevola. Hänestä tulikin sopiva esikuva nuorille naimattomille naisille, joilla ei vielä ollut perhettä huolehdittavanaan ja jotka näin ollen saattoivat toimia muulla tavoin kuin valtion hyväksi.

C:\Program Files (x86)\Microsoft Office\MEDIA\OFFICE12\Lines\BD21332_.gif

|  |
| --- |
| MYYTIN MYÖHEMPI KÄYTTÖ   * Peter Paul Rubens teki noin vuonna 1640 kuuluisan maalauksen Cloelia ylittämässä Tiberiä. Louvre, Pariisi * Pietro Metastasio kirjoitti vuonna 1762 libreton oopperaan Il trionfo di Clelia (Cloelian triumfi) |

C:\Program Files (x86)\Microsoft Office\MEDIA\OFFICE12\Lines\BD21332_.gif

|  |
| --- |
| **Taistelut Albanovuorten ympäristössä**  Porsenna oli saanut Roomassa aikaan haluamansa ja lähetti vuonna 508 osan joukoistaan poikansa Arrunsin johdolla Arcian kaupunkia vastaan. Kaupungin hallintoalueella sijaitsevan Diana Nemorensiksen yhteislatinalaisten keskuudessa erityisessä asrvossa. Aricialaiset kutsuivat apuun latinalaiset naapurinsa ja lisäksi Cumaen johtomiehen Aristodemos Malakoksen (Naismaisen). Monien vaiheiden jälkeen latinalaisten ja cumaelaisten yhdistyneet joukot kukistivat clusiumlaiset perusteellisesti, ja Targuinius Superbus siirtyi voittoisan Aristodemoksen suojelukseen, kun tästä verisen vallankumouksen jälkeen tuli Cumaen tyranni. Porsenna lupasi olla vastedes tarjoamatta Tarquiniusten omaisuuden , jonka kuningas oli luvannut hänelle.  C:\Program Files (x86)\Microsoft Office\MEDIA\OFFICE12\Lines\BD21332_.gif  Kun Rooma oli toipunut Porsennan sotaretkestä, latinalaiset alkoivat jälleen kapinoida Tarquiniuksen vaävyn, Tusculumin johtajan Octaviuis Mamiliuksen johdolla. Varsinainen voimainmittely käytiin vasta vuonna 498 (tai 496) Regillusjärven rannalla, jolloin Rooman diktaattorina oli Aulus Postumius Albinus ja hänen ratsuväenpäällikkönään **(magister equitum)** Titus Aebutius Helva.  C:\Program Files (x86)\Microsoft Office\MEDIA\OFFICE12\Lines\BD21332_.gif  Postumius johti roomalaisten jalkaväkeä, ja häntä vastaan asettui kunigas Tarquinius. Aebutiuksen ratsuväkeä vastaan asettui Octavius Mamilius joukkoineen. Taistelu oli kauan hyvin tasaväkinen , ja päälliköistä kuningas Tarquinius ja Aebutius Helva haavoittuivat. Postumiuksen taktiset neuvokkuuden ansioista roomalaiset osoittautuivat kuitenkin voittajiksi. Seuraavana vuonna Tarquinius Suberbus kuoli Cumaessa.  C:\Program Files (x86)\Microsoft Office\MEDIA\OFFICE12\Lines\BD21332_.gif  Myöhemmin kerrottiin, että jumalaiset kaksoset Castor ja Pollux olivat osallistuneet Regillusjärven taisteluun roomalaisten puolella, tuoneet tiedon voitosta Juturnan lähteestä, jonka äärelle heidän temppelinsä pian nousi, koska Postumius Albinius oli luvannut niin taistelun aikana. Temppeliä kutsuttiin aluksi pelkästään Castorin temppeliksi, koska Postumius oli ehkä kutsunut taistelussa avuksi vain Castoria, joka oli ratsumiesten suojelija.  C:\Program Files (x86)\Microsoft Office\MEDIA\OFFICE12\Lines\BD21332_.gif  Castorilla saattoi myös olla erityinen suhde Juturnaan ja yleensäkin naisiin. Muun muassa Plautuksen komediasta Cistellaria käy näet ilmi, että Castor oli enemmän naisten suosiossa ja Pollux miesten, sillä naiset siunailivat ja kirosivat Castorin nimeen **(ecastor!),** kun taas miehet turvautuivat Polluxiin **(edepol!).**    C:\Program Files (x86)\Microsoft Office\MEDIA\OFFICE12\Lines\BD21332_.gif  Castor ja Pollux, Kastor ja Polydeukes olivat virallisesti Ledan ja Spartan kuninkaan Tyndareuksen poikia ja Troijan Helenan ja Agamemnonin puolison Klytaimestran veljiä. Tosin tiedettiin, että Zeus/Juppiter oli Helenan ja Polydeuksen isä.  C:\Program Files (x86)\Microsoft Office\MEDIA\OFFICE12\Lines\BD21332_.gif  Näiden jumalaisten kaksosten, dioskuurien, kultti oli tullut Latiumiin Laviniumin kautta, missä on säilynyt heille osoitettu votiivilahjaan kuulut piirtokirjoitus . Se on kirjoitettu sekaisin kreikkalaisin ja roomalaisin kirjaimin oikealta vasemmalle ja ajoitettavissa 400-luvun alkuun:  **CASTOREI PODLOQVEIQVE/QVROIS**  Polluxin/Polydeukeen nimen muoto Podlouguei osoittaa, että nimeä ei ollut lainattu etruskin kautta, jossa nimi sai muodon Pultuce, vaan suoraan kreikasta. Piirtokirjoituksessa heistä käytetään kreikkalaista nimitystä **kuros**, joka tarkoitti aatelisnuorukaista. Dioskuurit olivatkin ritarisäädyn suojelijoita.  castor ja pollux.jpg  Figure castor ja pollux |

C:\Program Files (x86)\Microsoft Office\MEDIA\OFFICE12\Lines\BD21332_.gif

|  |
| --- |
| **Varhaisen tasavallan ristiriidat**  Jatkuvat sodat olivat saaneet aikaan, että plebeijitalonpojat olivat menettäneet satonsa eivätkä olleet ehtineet pitää huolta pelloistaan eivätkä asuinrakennuksistaan. Monet heistä olivat velkaantuneet raskaasti ja joutuneet koronkiskureiden armoille. He anoivat helpotuksia velanmaksuun, mutta patriisien hallitsema senaatti ei osoittanut taipumisen merkkejä. Muutamat velallisista valittivat tilanteestaan julkisesti, mutta senaatti ja konsulit asettuivat varauksitta velkojien ja koronkiskureiden puolelle, ja levottomuus levisi plebeijien keskuudessa. Välttämättömiin sotaväenottoihin ei ilmaantunut lainkaan halukkaita, ja senaatissa mielipiteet jakautuivat. Kovan linjan edustajat, joita johti vasta äsken kansalaisuuden ja patriisien arvon saanut konsuli Appius Claudius Sabinus Regillensis, vaativat kaventamaan ainakin väliaikaisesti plebeijien oikeutta vedota virkamiesten päätöksistä kansankokoukseen, kun taas toinen konsuli, Publius Servilius Priscus Structus, oli valmis pieniin myönnytyksiin. Appius Claudius ehdotti diktaattorin nimittämistä, koska tämän käskyistä ei voitaisi vedota.  C:\Program Files (x86)\Microsoft Office\MEDIA\OFFICE12\Lines\BD21332_.gif  Tiedot sekavasta tilanteesta kantautuivat naapurikansojen korviin, ja sekä volskit että aurunkit tarttuivat aseisiin. Serviliuksen myönnytysten ansiosta sotaväkeä saatiin taas värvätyksi, ja sotatoimet sujuivat hyvin. Tilanteen rauhoituttua rajoilla Appius Claudius vaati yhä tiukempia velanmaksuehtoja ja pyrki itse diktaattoriksi. Tehtävään valittiin kuitenkin kansalle mieluisampi Manius Valerius Maximus, joka oli suositun Publius Valerius, joka oli suositun Publius Valeriuksen Publicolan veli. Menestyttyään triumfin tämä yritti taivuttaa senaattia myönnytysten puolelle. Kun hänkään ei tässä onnistunut, hän erosi tehtävästään. Vuonna 494 plebeijit menettivät kärsivällisyytensä ja kiihkeimmät poistuvat Mons Sacerille (Pyhälle vuorelle) Aniojoen taakse noin kuuden kilometrin päähän kaupungista. Tämä oli eräänlainen >> yleislakko >>  C:\Program Files (x86)\Microsoft Office\MEDIA\OFFICE12\Lines\BD21332_.gif  Senaatti oli neuvoton ja pelkäsi uusia levottomuuksia, koska monet poistuneista olivat sotilaita, ja pyysi lopulta vuoden 503 konsulia Agrippa Menenius Lanatusta välitysmieheksi. Hänellä katsottiin olevn tähän edellytyksiä, koska hän oli omien sanojensa mukaan alun perin lähtöisin plebeijisuvusta.  C:\Program Files (x86)\Microsoft Office\MEDIA\OFFICE12\Lines\BD21332_.gif  Menenisu meni plebeijien puheille ja esitti heille ikivanhan vertauksen, jota myös Ksenofon käytti teoksessaan **Memorabilia** ja Cicero teoksessaan **De officiis** ja johon apostoli Paavalikin viittasi ensimmäisessä kirjeessään korinttilaisille. Se on saattanut olla Egyptissä tuttu jo toisella vuosituhannella eKr. Plebeijeille se oli kuitenkin tuntematon ja teki toivotun vaikutuksen. |



Figure Gaius Mucius



Figure Horatius Cocles

1. <https://fi.wikipedia.org/wiki/Lars_Porsenna> [↑](#footnote-ref-1)
2. <https://fi.wikipedia.org/wiki/Triumfi> [↑](#footnote-ref-2)
3. <https://fi.wikipedia.org/wiki/Arkontti> [↑](#footnote-ref-3)
4. Ratsastajapatsas pystytettiin vasta 300-luvulla eKr. [↑](#footnote-ref-4)